

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2**  **20.** | 2025. gada 21. februārī |

**Par papildu finanšu līdzekļu piešķiršanu** **projektam “Strēlnieku prospekta (posmā no Dārza ielas līdz Jāņa Čakstes prospektam) pārbūve, Ogrē” no Ogres novada pašvaldības budžeta 2025. gadam sadaļas “Izdevumi neparedzētiem gadījumiem”**

Ogres novada pašvaldība (turpmāk – Pašvaldība) 2022. gadā uzsāka projekta “Strēlnieku prospekta (posmā no Dārza ielas līdz Jāņa Čakstes prospektam) pārbūve, Ogrē” (turpmāk – Projekts) īstenošanu, kura ietvaros ir plānots veikt Strēlnieku prospekta seguma un apakšzemes komunikāciju pārbūvi kā arī izbūvēt jaunu notekūdeņu novadīšanas sistēmu.

Veicot Projekta īstenošanas darbus, tika konstatēts, ka saistībā ar klimata pārmaiņām un pieaugošo nokrišņu daudzumu, bija nepieciešams veikt būvprojekta risinājumu uzlabošanu un optimizēšanu. Ja šīs darbības netiks veiktas, Projekta gala rezultāts nenodrošinās kvalitatīvu Strēlnieku prospekta lietošanu un Projekta sākotnējo risinājumu nespēja tikt galā ar mainīgajiem laika apstākļiem radīs apgrūtinājumu Strēlnieku prospekta iedzīvotājiem.

Projekta īstenošanas darbi pašreiz ir gala stadijā un būvuzņēmējs, SIA “MT SĒTA”, reģ. Nr. 40103763392 (turpmāk – Būvuzņēmējs), ir veicis visu sākotnēji neparedzamo Projekta risinājumu uzlabošanas izbūves darbus. Darbi tika veikti, balstoties uz vairākiem faktu konstatācijas aktiem, kas tika apkopoti sākot ar 2024. gada 9. aprīli līdz 2024. gada 2. septembrim. 2025. gada 15. janvārī, ar Ieslēgto Izslēgto darbu tāmes 1. redakciju, Būvuzņēmējs informēja Pašvaldību par iepriekš minēto papildus darbu izmaksām. 2025. gada 29. janvārī tika sastādīta Ieslēgto Izslēgto darbu tāmes gala versija, kuru parakstīja iesaistītās puses.

Sākotnēji neparedzamo papildus darbu apjoms sastāda **46 883,90 EUR** (četrdesmit seši tūkstoši astoņi simti astoņdesmit trīs *euro* 90 centi), ieskaitot pievienotās vērtības nodokli.

Ievērojot iepriekš minēto un noklausoties Ogres novada pašvaldības Centrālās administrācijas Attīstības un plānošanas nodaļas vadītājas Aijas Romanovskas ziņojumu par nepieciešamību piešķirt papildu finansējumu Projektam, pamatojoties uz likuma “Par pašvaldību budžetiem” 16. panta otro daļu, Pašvaldību likuma 4. panta pirmās daļas 3. punktu, ceturto daļu un 10. panta pirmās daļas 21. punktu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – 1 (Santa Ločmele), "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Piešķirt 46 883,90 EUR** (četrdesmit seši tūkstoši astoņi simti astoņdesmit trīs *euro* 90 centi) papildu finansējumu projekta “Strēlnieku prospekta (posmā no Dārza ielas līdz Jāņa Čakstes prospektam) pārbūve, Ogrē” īstenošanai no Ogres novada pašvaldības budžeta 2025. gadam “Izdevumi neparedzētiem gadījumiem”.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)